CELEX: 32010R1140
Language: sk
Date: 2010-12-07 00:00:00
Title: Nariadenie Komisie (EÚ) č. 1140/2010 zo 7. decembra 2010 , ktorým sa v hospodárskom roku 2010/2011 rozdelí 5000 ton krátkeho ľanového vlákna a konopného vlákna na národné garantované množstvá medzi Dánskom, Gréckom, Írskom, Luxemburskom a Talianskom

8.12.2010   
            
            
               SK
            
            
               Úradný vestník Európskej únie
            
            
               L 322/9
            
         NARIADENIE KOMISIE (EÚ) č. 1140/2010
   zo 7. decembra 2010,
   ktorým sa v hospodárskom roku 2010/2011 rozdelí 5 000 ton krátkeho ľanového vlákna a konopného vlákna na národné garantované množstvá medzi Dánskom, Gréckom, Írskom, Luxemburskom a Talianskom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (1), a najmä jeho článok 95 v spojení s jeho článkom 4,
   keďže:
   
               (1)
            
            
               V článku 8 ods. 1 nariadenia Komisie (ES) č. 507/2008 zo 6. júna 2008, ktorým sa stanovujú podrobné pravidlá na uplatňovanie nariadenia Rady (ES) č. 1673/2000 o spoločnej organizácii trhov s ľanom a konope pestovanými na vlákno (2), sa ustanovuje, že rozdelenie 5 000 ton krátkeho ľanového vlákna a konopného vlákna na národné garantované množstvá, ako sa ustanovuje v článku 94 ods. 1a nariadenia (ES) č. 1234/2007, v hospodárskom roku 2010/2011 sa musí realizovať do 16. novembra prebiehajúceho hospodárskeho roku.
            
         
               (2)
            
            
               Na tieto účely oznámilo Dánsko Komisii informácie o plochách, ktoré sú predmetom kúpno-predajných zmlúv, o spracovateľských záväzkoch a spracovateľských zmluvách, a odhady výnosov ľanovej a konopnej slamy a vlákien.
            
         
               (3)
            
            
               V Taliansku, Grécku, Írsku ani Luxembursku sa naopak v hospodárskom roku 2010/2011 nevyrobia žiadne ľanové ani konopné vlákna.
            
         
               (4)
            
            
               Na základe odhadov produkcie, ktoré vyplývajú z poskytnutých informácií, celková výroba piatich dotknutých členských štátov nedosiahne celkové pridelené množstvo 5 000 ton a mali by sa stanoviť národné garantované množstvá, ako sa uvádza nižšie.
            
         
               (5)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Na hospodársky rok 2010/2011 sa v súlade s článkom 94 ods. 1a v spojení s písmenom b) bodu A.II. prílohy k nariadeniu (ES) č. 1234/2007 stanovuje toto rozdelenie na národné garantované množstvá:
   
               —
            
            
               Dánsko
            
            
               84 ton;
            
         
               —
            
            
               Grécko
            
            
               0 ton;
            
         
               —
            
            
               Írsko
            
            
               0 ton;
            
         
               —
            
            
               Taliansko
            
            
               0 ton;
            
         
               —
            
            
               Luxembursko
            
            
               0 ton.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 16. novembra 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 149, 7.6.2008, s. 38.